Βρήκε τον εκλεκτό για τον άξονα η ΑΕΚ! Ο λόγος για τον Νταμιάν Σιμάνσκι, ο οποίος βρίσκεται ήδη στην Αθήνα (από το βράδυ της Δευτέρας) και αύριο Τρίτη (14/1) αναμένεται να περάσει ιατρικά και να ντυθεί στα κιτρινόμαυρα, εάν φυσικά πάνε όλα καλά. Ο 24χρονος διεθνής Πολωνός αμυντικός μέσος με ύψος 1,82, θα αποκτηθεί ως δανεικός (με οψιόν αγοράς) από τη ρωσική Αχμάτ Γκρόζνι και θα αποτελέσει (εκτός συγκλονιστικού απροόπτου) την πρώτη κίνηση της ομάδας για τον Γενάρη. Από εκεί και πέρα, να πούμε, πως ο Νταμιάν Σιμάνσκι είναι ήδη διεθνής με την Πολωνία στην οποία έκανε ντεμπούτο τον Σεπτέμβρη του 2018 απέναντι στην Ιταλία και έχει πραγματοποιήσει συνολικά 4 συμμετοχές με το αντιπροσωπευτικό συγκρότημα της χώρας του. Ξεκίνησε την καριέρα του από την πολωνική GKS Μπελτσάτοφ και αγωνίστηκε επίσης σε Γιαγκελόνια και Βίσλα Πλοκ πριν αποκτηθεί πέρυσι τον Γενάρη από τη Αχμάτ Γκρόζνι έναντι 1,5 εκατ. ευρώ. Έχοντας συνολικά 13 συμμετοχές με την Γκρόζνι (πέρυσι και φέτος), ενώ πέρυσι στο πρώτο μισό μέτρησε 23 συμμετοχές με 4 γκολ – 6 ασίστ με την φανέλα της Βίσλα Πλοκ. Συνολικά, με την Βίσλα Πλοκ είχε 49 συμμετοχές – 6 γκολ.